Rīgā, Antonijas ielā 13 atvērts pirmais Vidusjūras virtuves restorāns Rīgā „Riviera”. Dienvidnieciskā stila restorānā ir iespējams vienuviet baudīt vairāku Vidusjūras valstu ēdienu izlasi.
Līdz šim līdzīgi restorāni ir piedāvājuši konkrētas valsts ēdienkarti, piemēram, itāļu vai spāņu virtuves ēdienus, taču restorānā „Riviera” piedāvājumā apvienotas ir Francijas, Itālijas, Grieķijas un Spānijas ēdienkartes kopā ar īpašu vīnu izlasi, radot plašu izvēli dažādām gaumēm.
Restorāna ēdienkartē apvienotas Itālijas, Spānijas, Francijas un Grieķijas kulinārijas garšas, ko papildina Vidusjūras valstīs iecienītāko vīnu karte.
Jaunajā restorānā ir 140 sēdvietas, bet kopējā restorāna platība ir ap 300 kvadrātmetru, no kuriem puse ir āra terase. Restorānā valda dienvidnieciska atmosfēra, ko veido patīkami krāsu toņi, ieplūstošā saules gaisma un lieliski iekārtots interjers.
Riviera veidotājs un īpašnieks ir SIA Soul Kitchen, un projekta kopējās investīcijas ir ap 200 tūkstošiem eiro.